cyanic-selkie/wikianc huggingface dataset:
Σαρσέλα
Μορφολογία
Η σαρσέλα είναι η δεύτερη μικρότερη σε μέγεθος από τις ευρωπαϊκές αφρόπαπιες, ελαφρώς μεγαλύτερη μόνον από το κιρκίρι, με μακρύτερο ράμφος και ουρά. Η -αρσενική- αναπαραγόμενη σαρσέλα είναι εύκολα αναγνωρίσιμη από το χαρακτηριστικό μοτίβο του κεφαλιού της. Συγκεκριμένα, το στέμμα είναι σκούρο καφέ-μαύρο και οι παρειές του προσώπου καστανοκόκινες καφέ. Οι δύο αυτές περιοχές διαχωρίζονται από χαρακτηριστική λευκή λωρίδα, ημισεληνοειδούς (crescent) σχήματος, που ξεκινάει από την εμπρόσθια οφθαλμική περιοχή και, μέσω του υπεροφρύου τόξου, καταλήγει στη βάση του τραχήλου, μία σε κάθε πλευρά του προσώπο. Η λωρίδα αυτή διακρίνεται από απόσταση και αποτελεί το σημαντικότερο διαγνωστικό στοιχείο της αναπαραγομένης αρσενικής σαρσέλας. Ο λαιμός και η περιοχή του στήθους έχουν ανοικτό καφέ χρώμα, όπου αναμιγνύονται σκουρογκρίζες γραμμώσεις και σχηματίζουν χαρακτηριστικά «κεραμιδοειδή» μοτίβα.
Τα πλαϊνά του σώματος είναι ανοικτού χρώματος, απαρτίζονται από λεπτά, λευκόγκριζα γεωμετρικά μοτίβα και κάνουν έντονη αντίθεση με το υπόλοιπο καφεγκρίζο πτέρωμα, με σαφή οριοθέτηση από αυτό, ιδιαίτερα στην πτήση. Στην περιοχή των ώμων ξεχωρίζουν χαρακτηριστικά λευκόγκριζα, μυτερά λογχοειδή φτερά (scapulars) ενώ, όταν κολυμπάει διακρίνονται λευκές άκρες στα δευτερεύοντα και τριτεύοντα ερετικά φτερά, καθώς και στα μεγάλα στέγαστρα. Το κάτοπτρο, διακριτό κυρίως κατά την πτήση, είναι ανοικτό πρασινομπλέ με πλατύ, λευκό περιθώριο και αχνή μεταλλική ανταύγεια. Το ράμφος είναι μαύρο, σχετικά μακρύ και ελαφρά σπατουλοειδές, τα πόδια έχουν σκούρο γκρι χρώμα και η ίριδα είναι καστανή. thumb|right|350px|Το [[ανατομική και φυσιολογία πτηνών|κάτοπτρο της σαρσέλας είναι ιδιαίτερα ορατό κατά την πτήση]] Η θηλυκή σαρσέλα είναι αρκετά διαφορετική, με λίγα διαγνωστικά στοιχεία και μπορεί να συγχέεται με κάποιες άλλες θηλυκές αγριόπαπιες, κυρίως με το θηλυκό κιρκίρι. Ωστόσο, στο κεφάλι διακρίνονται κάποια από τα μορφολογικά γνωρίσματα του αρσενικού, όπως το έντονα σκούρο στέμμα και οι σκούρες παρειές του προσώπου. Το εμπρόσθιο τμήμα των πτερύγων είναι σκουρότερο από του αρσενικού. Στην περιοχή του οφθαλμού διακρίνεται λεπτή σκούρα λωρίδα που τον «διαπερνάει», ενώ στις άκρες της υπάρχουν αχνές, λευκές κηλίδες. Στην περιοχή της ράχης ξεχωρίζουν τα χαρακτηριστικά λευκόγκριζα, μακριά φτερά που υπάρχουν και στο αρσενικό. Τα πόδια, ή ίριδα και το ράμφος είναι όπως του αρσενικού, αν και το τελευταίο είναι μάλλον ελαιόγκριζο. Το κάτοπτρο, είναι καφεπράσινο και λιγότερο διακριτό από εκείνο του αρσενικού.
Βιομετρικά στοιχεία
(Πηγές:
Τροφή
Η σαρσέλα είναι παμφάγο πτηνό, ιδίως κατά την περίοδο φωλιάσματος. Έτσι, την άνοιξη και το καλοκαίρι η διατροφή κυριαρχείται από ζωική ύλη, κυρίως μαλάκια, υδρόβια έντομα και τις προνύμφες τους (Gerromorpha, Nepomorpha, Dytiscidae, Nematocera, Τριχόπτερα), μαλακόστρακα (Οστρακοειδή και Φυλλόποδα), σκουλήκια, βδέλλες, γόνους και γυρίνους βατράχων και μικρά ψάρια. . Ωστόσο, το διαιτολόγιο συμπληρώνεται με σπέρματα, ρίζες, κόνδυλους, μίσχους, φύλλα και μπουμπούκια φυτών, όπως των γενών Ceratophyllum και Najas, ή άλλων υδρόβιων ποών. thumb|right|300px|Η σαρσέλα συνηθίζει να «σαρώνει» την επιφάνεια του νερού όταν τρέφεται, παρά να καταδύεται Κατά τη διάρκεια του χειμώνα οι σαρσέλες είναι, κυρίως, φυτοφάγες με τη διατροφή να κυριαρχείται από σπέρματα του γένους Potamogeton, καθώς και τμήματα βλαστών Polygonum, Rumex και άγριου ρυζιού. Επίσης, υπάρχει ιδιαίτερη προτίμηση στα σπέρματα των Echinochloa colona, Nymphaea micranthia και Nymphaea lotus.
Ηθολογία
Η σαρσέλα είναι εξαιρετικά κοινωνικό και αγελαίο είδος και, ενώ κατά την αναπαραγωγή του, μπορεί να σχηματίζει μόνον ζεύγη ή μικρές ομάδες, δημιουργεί μεγάλες συναθροίσεις πολλών εκατοντάδων ατόμων κατά τη μετανάστευση, μέχρι αρκετές χιλιάδες σε κάποιες χώρες της Αφρικής και της Ασίας τον χειμώνα. Οι ενήλικες υποβάλλονται σε μετα-αναπαραγωγική περίοδο έκδυσης, που τους καθιστά ανίκανους να πετάξουν για 3-4 εβδομάδες. Τα αρσενικά αλλάζουν πτέρωμα από τα μέσα Ιουλίου έως τα μέσα Αυγούστου, ενώ τα θηλυκά από τα μέσα Αυγούστου μέχρι τα μέσα Σεπτεμβρίου. Το Δέλτα του Βόλγα, ειδικότερα, είναι πολύ σημαντική περιοχή αλλαγής πτερώματος για το είδος αυτό.
Η σαρσέλα ανήκει στις λεγόμενες αγριόπαπιες επιφανείας (αφρόπαπιες), οι οποίες αναζητούν την τροφή τους πάνω στο νερό, ή λίγο κάτω από αυτό. Ειδικά οι σαρσέλες, στην πλειονότητα των περιπτώσεων, «σαρώνουν» την επιφάνεια, παρά καταδύονται. Η πτήση της σαρσέλας μοιάζει με εκείνη του κιρκιριού, αν και τα φτεροκοπήματα δεν είναι τόσο γρήγορα.
Αναπαραγωγή
thumb|right|300px|Ενήλικη θηλυκή σαρσέλα Η περίοδος φωλιάσματος ποικίλλει αλλά, συνήθως, ξεκινάει στα μέσα Απριλίου ή τον Μάιο, και μπορεί να παραταθεί μέχρι και τον Ιούλιο στα βόρεια (Ηνωμένο Βασίλειο). Η ωοτοκία πραγματοποιείται άπαξ. Στις περιοχές αναπαραγωγής (βλ. Βιότοπος), η φωλιά βρίσκεται εκτεθειμένη ή κρυμμένη στη χαμηλή βλάστηση (Glyceria spp. ) κοντά στο νερό, ή πάνω σε μικρές νησίδες, αλλά μπορεί να βρίσκεται και αε απόσταση 20-150 μ. από αυτό. Είναι μια απλή, ρηχή κοιλότητα στο έδαφος που επιστρώνεται με γρασίδι, φτερά και πτίλα.
Η γέννα αποτελείται από (6-) 7 έως 9 (-12) υποελλειπτικά ή οβάλ αβγά, με ανοιχτοκίτρινο, κρεμ ή πρασινογάλαζο χρώμα, διαστάσεων 54,27 Χ 37,5 χιλιοστών και βάρους 27 γραμμαρίων, από τα οποία ποσοστό 8% είναι κέλυφος. . Η επώαση αρχίζει μετά την εναπόθεση του τελευταίου αβγού, πραγματοποιείται μόνον από το θηλυκό και διαρκεί (21-) 23 έως 24 (-25) ημέρες. Οι νεοσσοί (παπάκια) είναι φωλεόφυγοι (precocial), πλήρως ικανοί προς κολύμβηση μόλις εκκολαφθούν. Ωστόσο, από ένστικτο τείνουν να μένουν κοντά στη μητέρα τους, όχι μόνο για ζεστασιά και προστασία, αλλά και για να μάθουν και να θυμούνται το μέρος που γεννήθηκαν, καθώς και το πώς και πού να αναζητήσουν τροφή. Μετά από αυτή την περίοδο, τα νεαρά άτομα και η μητέρα μπορεί να αποχωριστούν, ή να παραμείνουν μαζί, μέχρι να έρθει η επόμενη εποχή αναπαραγωγής. Η πτέρωση πραγματοποιείται στις 35-40 ημέρες, περίπου.
Απειλές
Στις ευρωπαϊκές θέσεις φωλιάσματος, το είδος απειλείται από την υποβάθμιση των ενδιαιτημάτων του εξαιτίας της αποστράγγισης και μετατροπής των υγροτόπων σε αγρούς, την αύξηση της ξηρασίας λόγω κλίματος και την επακόλουθη μείωση της στάθμης των υδάτων, και τη μετατροπή των υγροτόπων σε ταμιευτήρες. Άλλες απειλές είναι η καταστροφή των φωλιών κατά το πρώιμο «κούρεμα» των λιβαδιών, η αυξημένη ανθρώπινη όχληση, η δηλητηρίαση από μόλυβδο (σκάγια κυνηγών), η αλλαντίαση κατά τη διάρκεια θερμών καλοκαιριών και το ίδιο το κυνήγι στην Αφρική και την Ευρώπη (περισσότερα από 500.000 άτομα πυροβολούνται κάθε έτος σε Ρωσία, Ουκρανία, Γαλλία και Πολωνία). Τα επιγενή ξενικά είδη, όπως το αμερικανικό βιζόν Mustela vison, ενέχουν επίσης κίνδυνο θήρευσης της φωλιάς. Τέλος, το είδος είναι ευαίσθητο στη γρίπη των πτηνών (ιδιαίτερα στο στέλεχος H5N1), επομένως, απειλείται από μελλοντικά κρούσματα του ιού.
Στις περιοχές διαχείμασης (κυρίως Νιγηρία και Σενεγάλη), το είδος απειλείται από την καταστροφή των οικοτόπων με την κατασκευή φραγμάτων, την υπερανάπτυξη βλάστησης και την ερημοποίηση,  ενώ, γενικά, στη Δ. Αφρική απειλείται από τις, μεγάλης κλίμακας, εκτροπές ποταμών και την υπεράρδευση. Είναι επίσης ευάλωτο στη γρίπη των πτηνών όπως στις περιοχές φωλιάσματος. Μεγάλο ποσοστό των ατόμων που ταξιδεύουν μέσω της μεταναστευτικής οδού της Δ. Σιβηρίας, είναι ευπαθή στον ιό του Δυτικού Νείλου, ως εκ τούτου απειλείται από μελλοντικές επιδημίες της νόσου.
Κυνήγι
Η σαρσέλα υφίσταται μεγάλη πίεση από το κυνήγι σε όλες τις χώρες όπου απαντά, στις οποίες θηρεύεται εντατικά (κυρίως σε Δανία, Ρωσία, Ουκρανία, Γαλλία, Πολωνία και Ιράν) και, όχι μόνο για διατροφή, αλλά επίσης για «αναψυχή», ιδιαίτερα σε περιοχές όπου συγκεντρώνεται σε μεγάλους αριθμούς.
Κατάσταση πληθυσμού
Το είδος, παρά το κυνήγι, λόγω του ευρέος φάσματος κατανομής του, δεν κινδυνεύει σε παγκόσμιο επίπεδο, ως εκ τούτου, χαρακτηρίζεται ως Ελαχίστης Ανησυχίας (LC) από την IUCN. Ωστόσο, παρά το ευρύ φάσμα κατανομής του, η τάση των πληθυσμών του είναι καθοδική. Τους μεγαλύτερους αναπαραγωγικούς πληθυσμούς διαθέτουν η Ρωσία, η Ουκρανία, η Λευκορωσία, η Ρουμανία και η Φινλανδία.
Κατάσταση στην Ελλάδα
Η σαρσέλα καταγράφεται να φωλιάζει σε λίγες και ακανόνιστες θέσεις στην Α. Μακεδονία και Θράκη, αν και ελάχιστα ζευγάρια έχουν παρατηρηθεί αλλού (Μεσολόγγι, Λήμνος, πιθανόν Κρήτη). Οι διαβατικοί επισκέπτες είναι, σαφώς, περισσότεροι ιδιαίτερα στη Β. Ελλάδα, κυρίως την άνοιξη, ενώ δεν υπάρχουν καταγραφές μεταξύ Δεκεμβρίου-Φεβρουαρίου.
Γενικά, η σαρσέλα είναι διάσπαρτος και μόνον τοπικά κοινός καλοκαιρινός επισκέπτης, ενώ κατά τις μεταναστεύσεις είναι κοινό διαβατικό είδος. Γι’ αυτό και, ειδικά στην Ελλάδα, κατατάσσεται ως Τρωτό VU [κριτήρια B2ab(ii,iii,iv), D1] Απαιτούνται διαχείριση και προστασία των ενδιαιτημάτων όπου φωλιάζει, συστηματική καταγραφή του αναπαραγόμενου πληθυσμού αλλά και των πληθυσμών που μετακινούνται κατά τη μετανάστευση, καθώς και έλεγχος της λαθροθηρίας, ιδιαίτερα τον Φεβρουάριο.
Άλλες ονομασίες
Στον ελλαδικό χώρο η Σαρσέλα απαντά και με τις ονομασίες: Αυγουστέλι, Κακαρέλι, Καλαμάκι (Βοιωτία), Καρκάδι, Καρκάλι (Άρτα), Καρκαρέλι (Μεσολόγγι), Κουρκανέλι (Άρτα), Κρινέλι, Μαρτίνι, Σαρσελόπαπια, Σαρσίλα και Μασουρατζής (Κύπρος).
Σημειώσεις
i. Στο παρόν λήμμα ακολουθείται η κατά Howard & Moore (4th ed.)  ταξινομική, με την οποία συμφωνούν οι Avibase, IUCN και HBW (online). Ωστόσο, αυτό κατ’ ουδένα τρόπο αποτελεί στατική κατάσταση, αλλά ως εκ της δυναμικής φύσεως του αντικειμένου, μπορεί να υπόκειται σε τυχόν αλλαγές (βλ. Συστηματική ταξινομική)
ii. Στην ελληνική βιβλιογραφία καταγράφεται ο όρος κερκιθαλίς, ωστόσο σύμφωνα με την ετυμολογία του, (κέρκος «ουρά» + θαλίς «βλαστός») δεν σχετίζεται με το συγκεκριμένο πτηνό, αλλά παραπέμπει σε κάποιον ερωδιό (Ησύχ.). Το πιθανότερο είναι ότι, πρόκειται για εκ παραδρομής απόδοση του όρου querquedula, επειδή θεωρήθηκε ως συγγενές ηχητικά
Πηγές
Κατηγορία:Νησσίδες Κατηγορία:Πτηνά της Ευρώπης Κατηγορία:Πτηνά της Ασίας Κατηγορία:Πτηνά της Αφρικής Κατηγορία:Πανίδα της Αυστραλίας Κατηγορία:Πανίδα της Ινδονησίας Κατηγορία:Πτηνά της Ωκεανίας
Αίθων
μικρογραφία|Ο [[Ήλιος (μυθολογία)|Ήλιος στο άρμα του, Ναός της Αθηνάς, Ίλιον. Eικονίζονται τα άλογα που το οδηγούν.]] Με το όνομα Αίθων αποκαλούσαν ένα από τα τέσσερα ουράνια άλογα που κινούσαν τα άρμα του θεού Ήλιου στον ορίζοντα. Σύμφωνα με κάποιους μύθους ήταν γιος του Ήλιου και πατέρας της Μήστρας και γι' αυτό το λόγο ήταν προπάπος του Οδυσσέα από τη μητέρα του Αντίκλεια, ο οποίος όταν γύρισε από την Τροία εμφανίστηκε στην Πηνελόπη τη γυναίκα του με το όνομα Αίθων.
Παραπομπές
Κατηγορία:Όντα της ελληνικής μυθολογίας
Κόκκουιο-Τρεβιζάγκο
Το Κόκκουιο-Τρεβιζάγκο (ιταλικά: Cocquio-Trevisago) είναι ιταλικός δήμος στην Επαρχία του Βαρέζε, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Βαρέζε
Κλίβιο
Το Κλίβιο (ιταλικά: Clivio) είναι ιταλικός δήμος στην Επαρχία του Βαρέζε, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Βαρέζε
Ασλανκόι
Το Ασλανκόι είναι χωριό της επαρχίας Γκαζιμαγούσα στα παρανόμως κατεχόμενα από την Τουρκία εδάφη της Κύπρου. Το έδαφος της κοινότητας ανήκει εκ του νόμου (de jure) στην Επαρχίας Αμμοχώστου της Κυπριακής Δημοκρατίας, σύμφωνα με την οποία το χωριό ονομάζεται Αγκαστίνα. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της αυτοαποκαλούμενης Τουρκικής Δημοκρατίας Βορείου Κύπρου.
Πηγές
Κατηγορία:Οικισμοί στην Επαρχία Γκαζιμαγούσα
Κομάμπιο
Παραπομπές
Κατηγορία:Δήμοι της Επαρχίας του Βαρέζε
Κομέριο
Το Κομέριο (ιταλικά: Comerio) είναι ιταλικός δήμος στην Επαρχία του Βαρέζε, στην περιφέρεια της Λομβαρδίας.
Ρομπέρ Ενρικό
Ο Ρομπέρ Ενρικό (γαλλικά: Robert Giorgio Enrico), (13 Απριλίου 1931-23 Φεβρουαρίου 2001), ήταν Γάλλος σκηνοθέτης και σεναριογράφος του κινηματογράφου.
Γεννήμενος στη Γαλλία από Ιταλούς μετανάστες συνεργάστηκε με αρκετούς γνωστούς ηθοποιούς του γαλλικού κινηματογράφου, όπως ο Μπουρβίλ, Λίνο Βεντούρα, Αλέν Ντελόν και Μπριζίτ Μπαρντό.
Εξωτερικοί σύνδεσμοι
Κατηγορία:Γάλλοι σεναριογράφοι Κατηγορία:Γάλλοι σκηνοθέτες κινηματογράφου
Κρεμενάγκα
Η Κρεμενάγκα (ιταλικά: Cremenaga) είναι ιταλικός δήμος στην Επαρχία του Βαρέζε, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Βαρέζε
The Weeknd
O Έιμπελ Μακόνεν Τεσφάγιε (αγγλικά: Abel Makkonen Tesfaye, γεννήθηκε 16 Φεβρουαρίου 1990), γνωστός με το καλλιτεχνικό ψευδώνυμο The Weeknd είναι Καναδός τραγουδιστής, στιχουργός και παραγωγός. Ο Weeknd βοήθησε να επεκταθεί η R&B μουσική πλακέτα με το να ενσωματώσει την ίντι και την ηλεκτρονική μουσική. Η δουλειά του έχει κατηγοριοποιηθεί ως εναλλακτική R&B.
Ο Τεσφάγιε ξεκίνησε την μουσική καριέρα του ανεβάζοντας ανώνυμα μουσική του το 2009 στο YouTube. Το 2011 συνίδρυσε την δισκογραφική εταιρεία XO και δημοσίευσε τα mixtape House Of Balloons, Thursday και Echoes Of Silence. Έναν χρόνο αργότερα, τα κομμάτια των mixtape αναδημοσιεύτηκαν σε ένα άλμπουμ που ονομάστηκε Trilogy (τριλογία) το 2012. Ο Weeknd εξερεύνησε την dark wave στο πρώτο του στούντιο άλμπουμ Kiss Land (2013), το οποίο έφτασε νούμερο δύο στα τσαρτ. Ακολούθησαν πέντε νούμερο ένα άλμπουμ στα τσαρτ (Beauty Behind The Madness το 2015, Starboy το 2016, My Dear Melacholy το 2018, After Hours το 2020, Dawn FM το 2022).Έχει καταφέρει να είναι ανάμεσα των Top 10 του Billboard Hot 100 με τα τραγούδια: «Love Me Harder» με την Αριάνα Γκράντε, «Earned It», «Starboy», «I Feel It Coming», «Pray For Me» με τον Κέντρικ Λαμάρ, «Call Out My Name», «Blinding Lights» και «Save Your Tears». Το 2015 ο Weeknd έγινε ο πρώτος καλλιτέχνης που κατείχε τις πρώτες τρεις θέσεις στα Billboard Hot R&B τραγούδια, με τα τραγούδια «Can’t Feel My Face», «Earned It» και «The Hills».
Έχει κερδίσει 4 Βραβεία Grammy, 20 Μουσικά Βραβεία Billboard, 6 Αμερικάνικα Μουσικά Βραβεία, 15 Βραβεία Juno, 2 Βραβεία MTV VMAs, ένα Βραβείο Λάτιν Γκράμι ενώ έχει προταθεί για Βραβείο Όσκαρ και Βραβείο Έμμυ Ζώνης Υψηλής Τηλεθέασης. Έχει πουλήσει πάνω από 75 εκατομμύρια αντίτυπα στην Αμερική, κάνοντας τον έναν από τους καλλιτέχνες με τις περισσότερες πωλήσεις.
Στις 30 Οκτωβρίου 2020, κυκλοφόρησε το έκτο άλμπουμ της Αμερικανίδας τραγουδίστριας Αριάνα Γκράντε, Positions, στο οποίο συμμετείχε και ο τραγουδιστής φωνητικά στο τραγούδι «off the table». Η συνεργασία με την συγκεκριμένη αμερικανίδα τραγουδίστρια, ωστόσο, συνεχίστηκε καθώς συμμετείχε στο πετυχημένο τραγούδι «Save Your Tears» το 2021.
Το 2023 συνδημιούργησε και πρωταγωνίστησε στην δραματική σειρά The Idol, στην οποία ασκήθηκε κριτική.
Επιρροές
Ο Τεσφάγιε επικαλείται τον Μάικλ Τζάκσον, τον Πρινς, και τον R. Kelly ως τις κύριες μουσικές εμπνεύσεις του. Έχει αναφέρει πως η μουσική του Τζάκσον ήταν η μεγαλύτερη έμπνευσή του για να γίνει τραγουδιστής. Επίσης, μεγάλωσε ακούγοντας μια ποικιλία από είδη μουσικής, συμπεριλαμβανομένων την σόουλ, hip hop, funk, indie rock και post-punk. Άλλες επιρροές περιλαμβάνουν τον David Bowie, τους Siouxsie and the Banshees,  τους Smiths, τους Bad Brains, τους Talking Heads, τον 50 Cent, τους Wu-Tang Clan και τον Eminem.
Το χτένισμα του, το οποίο ήταν εν μέρει εμπνευσμένο από τον Jean-Michel Basquiat, έχει χαρακτηρισθεί ως το πιο αναγνωρίσιμο χαρακτηριστικό του. Σε μια συνέντευξη, ανέφερε πως άρχισε να μεγαλώνει τα μαλλιά του μέσα στο 2011, και παρατήρησε την ευκολία στην συντήρηση. Τελικά αποφάσισε να κόψει τα μαλλιά του το 2016, το οποίο οπτικά φαίνεται στο μουσικό βίντεο από το πρώτο του σίνγκλ, «Starboy», αποδίδοντας μια αισθητική αλλαγή στην μουσική ως βάση για την τροποποίηση των μαλλιών του.
Πρώτα χρόνια
Ο Άμπελ Μακόνεν Τεσφάγιε ή αλλιώς Weeknd γεννήθηκε στις 16 Φεβρουαρίου το 1990 στο Τορόντο, Οντάριο. Είναι ο μοναχογιός του Μακόνεν και της Σάμρα Τεσφάγιε οι οποίοι ήταν μετανάστες από την Αιθιοπία που εγκαταστάθηκαν στον Καναδά, στα τέλη του 1980.
Μεγάλωσε με την γιαγιά και την μαμά του μετά το διαζύγιο των γονιών του. Όσο ζούσε με την γιαγιά του έμαθε να μιλάει αμχαρικά, όπου επίσης μιλούσε με την μαμά του και πήγαινε στην Αιθιοπική Ορθόδοξη εκκλησία.
Έχει περιγράψει τα εφηβικά του χρόνια όπως την ταινία Kids χωρίς το Aids. Ξεκίνησε να καπνίζει μαριχουάνα στην ηλικία των 11 και μετά ξεκίνησε τα πιο βαριά ναρκωτικά. Επίσης εξομολογήθηκε ότι έκλεβε για να ικανοποιήσει την εξάρτηση του από ζάναξ και κοκαΐνη.
Φοίτησε στο West Hill Collegiate Institute και Birchmount Park Collegiate Institute στο Τορόντο, από όπου δεν αποφοίτησε, και το 2007 έφυγε από το σπίτι του. Μετακόμισε στο Παρκντείλ, μια γειτονία στο Τορόντο. Δημιούργησε το όνομα της σκηνής του το οποίο εμπνεύστηκε από τότε που παράτησε το σχολείο, λέγοντας ότι μετά από αυτό το σαββατοκύριακο δεν ξαναπήγε σπίτι.
Πρώτα βήματα
Το 2011, ο Τεσφάγιε γνώρισε τα μουσικά στελέχη Ουασίμ Σλέιμπι και Αμίρ Εσμαϊλιάν, με τους οποίους ίδρυσε την XO Records. Στις 21 Μαρτίου 2011, η XO Records κυκλοφόρησε το ντεμπούτο του mixtape House of Balloons.
Μία από τις πρώτες συναυλίες του ήταν στην Ένωση Μαύρων Φοιτητών στο Πανεπιστήμιο του Τορόντο τον Απρίλιο του 2011.
Ο Έιμπελ απέφυγε να συμμετάσχει σε συνεντεύξεις, επιλέγοντας να επικοινωνήσει μέσω Twitter, την οποία απέδωσε σε ανασφάλειες. Μέχρι σήμερα, ο Τεσφάγιε εξακολουθεί να τις σιχαίνεται καθώς επιλέγει να δεχτεί μόνο αν είναι απαραίτητο.
Τον Δεκέμβριο του 2011, το Noise EP δημοσιεύτηκε στο διαδίκτυο.
Trilogy και Kiss Land: 2012-2014
μικρογραφία|Ο Weeknd στο Coachella Valley Music and Arts Festival. Τον Απρίλιο του 2012, ο Τεσφάγιε ξεκίνησε την πρώτη του διεθνή περιοδεία, η οποία περιελάμβανε παραστάσεις στο Coachella, sold-out παραστάσεις στο Bowery Ballroom στη Νέα Υόρκη, οι οποίες αξιολογήθηκαν θετικά από το περιοδικό Rolling Stone, και διάφορα ευρωπαϊκά φεστιβάλ, συμπεριλαμβανομένων των φεστιβάλ ήχου Primavera 2012 στην Ισπανία και την Πορτογαλία, και το Wireless Festival στο Λονδίνο τον Ιούλιο του 2012. Η παράστασή του στο Wilton Music Hall στο Λονδίνο τον Ιούνιο του 2012 περιελάμβανε μια διασκευή εξωφύλλου του «Dirty Diana» του Μάικλ Τζάκσον και συμμετείχε η Κέιτι Πέρι και η Φλόρενς Γουέλς.
Τον Σεπτέμβριο του 2012, ο Έιμπελ υπέγραψε με τη Republic Records, τμήμα της Universal Music Group, σε μια κοινοπραξία με την ετικέτα του, XO.
Τον Δεκέμβριο του 2012, κυκλοφόρησε ένα νέο άλμπουμ, το Trilogy, αποτελούμενο από τρία νέα τραγούδια καθώς και αναθεωρημένες εκδόσεις (remastered) παλαιότερων τραγουδιών. Επίσης, αναγνωρίστηκε επίσημα ο Ρόουζ ως παραγωγός και στιχουργός για τα τρία τραγούδια από το House of Balloons για τα οποία δεν έλαβε αρχικά πίστωση. Το Trilogy βρέθηκε στο νούμερο τέσσερα του Billboard 200 των ΗΠΑ με πωλήσεις 86.000 αντιτύπων από την πρώτη βδομάδα. Έκανε επίσης το ντεμπούτο του στον αριθμό πέντε στο καναδικό άλμπουμ, με παρόμοιες πωλήσεις. Το αναφερόμενο άλμπουμ πιστοποιήθηκε αργότερα ως πλατινένια από την Recording Industry Association of America (RIAA) και διπλή πλατίνα από τη Music Canada τον Μάιο του 2013.
Στις 16 Μαΐου 2013, ο Tesfaye έκανε πρεμιέρα στο κομμάτι του ντεμπούτου στούντιο άλμπουμ του, Kiss Land. Το άλμπουμ προωθήθηκε αργότερα από τα σινγκλ «Belong to the World» και «Live For» με τον Drake. Ο Abel ξεκίνησε μια περιοδεία του Fall από τις 6 Σεπτεμβρίου έως τις 25 Νοεμβρίου 2013.
Ο Tesfaye εμφανίστηκε στο The 20/20 Experience World Tour, ενώ συμμετείχε στον πρωταγωνιστικό τίτλο του Τζάστιν Τίμπερλεϊκ για έξι παραστάσεις. Αυτό ήταν τρεις εβδομάδες πριν από τη συνεισφορά του στο soundtrack για το The Hunger Games: Φωτιά (2013), συμβάλλοντας στο «Devil May Cry», καθώς και στο «Elastic Heart» της Σία, το δεύτερο κύριο σίνγκλ από soundtrack.
Τον Οκτώβριο του 2014, συνεργάστηκε με την Ariana Grande σε ένα ντουέτο με τίτλο «Love Me Harder», το οποίο έφτασε στο νούμερο επτά στο Billboard Hot 100.
Τον Δεκέμβριο του 2014, κυκλοφόρησε το «Earned It», ένα single από το Fifty Shades of Grey (2015). Το τραγούδι, το οποίο σηματοδότησε τη δεύτερη συνεισφορά του σε μια ταινία, κατέκτησε την τρίτη θέση στο Billboard Hot 100 για κάποιο διάστημα. Τον Φεβρουάριο του 2016, ερμήνευσε το τραγούδι: στα 88α βραβεία Όσκαρ, όπου ήταν υποψήφιο για το καλύτερο πρωτότυπο τραγούδι.
Beauty Behind The Madness: 2015-2016
Το 2015, εμφανίστηκε στο soundtrack της ταινίας Fifty Shades of Grey με δύο τραγούδια: το «Earned It» και το «Where You Belong».
Στις αρχές Ιουλίου εκείνου του έτους, ο Abel ανακοίνωσε το δεύτερο στούντιο άλμπουμ του, το Beauty Behind The Madness και δήλωσε ότι θα κυκλοφορήσει στις 28 Αυγούστου. Πέντε αποσπάσματα από αυτό το άλμπουμ κυκλοφόρησαν: Often, The Hills, Can't Feel My Face, Earned It και Tell Your Friends. Το «The Hills» έφτασε στο Νο 1 του Billboard Hot 100, όπως και το σίνγκλ «Can't Feel My Face».
Το άλμπουμ αποδείχτηκε μια πραγματική επιτυχία καθώς άρεσε στο κοινό καθώς στους κριτικούς.
Συνόδευσε την τραγουδίστρια Ριάννα στην περιοδεία της, Anti World Tour, στην Ευρώπη, την οποία άνοιξε με τον Big Sean από τις 17 Ιουνίου 2016, αλλά τον Μάρτιο του 2016, τελικά ο Weeknd ανακοίνωσε ότι δεν θα συμμετάσχει σε αυτήν την περιοδεία.
Starboy και My Dear Melancholy,: 2016-2018
αριστερά|μικρογραφία|Ο Weeknd στο Χονγκ Κονγκ το 2018. Στις 21 Σεπτεμβρίου 2016, ο Weeknd ανακοίνωσε την κυκλοφορία του τρίτου στούντιο άλμπουμ του, Starboy, που περιλάμβανε 18 κομμάτια από τις εταιρείες XO και Republic Records. Το άλμπουμ περιλαμβάνε συνεργασίες με πολλούς καλλιτέχνες συμπεριλαμβανομένων του Daft Punk που συμμετείχε στα I Feel It Coming και Starboy (δύο μεγάλες επιτυχίες). Η Lana Del Rey για τη συγγραφή των στίχων στο Party Monster με μια μικρή εμφάνιση του τόνου της φωνής της στον τίτλο αλλά και για το τραγούδι στο κομμάτι Stargirl Interlude ή Kendrick Lamar με Sidewalks11. Το 2016, εμφανίστηκε στο δεύτερο στούντιο άλμπουμ του Travis Scott, στο κομμάτι «Wonderful».
Το 2017, εμφανίστηκε στο έκτο στούντιο άλμπουμ του Future, στο κομμάτι Comin Out Strong12 και στο πέμπτο στούντιο άλμπουμ της Lana Del Rey στο κομμάτι «Lust For Life».
After Hours, The Highlights και show στο Σούπερ Μπόουλ: 2019-2021
Στις 26 Νοεμβρίου 2019, κυκλοφόρησε το «Heartless» στο Youtube, το πρώτο τραγούδι από το επερχόμενο τέταρτο στούντιο άλμπουμ του. Δύο εβδομάδες αργότερα, έγινε το πέμπτο σινγκλ του με την πρώτη θέση στο Billboard Hot 100. Σύντομα, κυκλοφόρησε το «Blinding Lights» που σημείωσε αμέτρητους δίσκους και έγινε ένα από τα πιο πολυακουσμένα τραγούδια όλων των εποχών.
Στις 20 Μαρτίου 2020, ο Weeknd κυκλοφόρησε το τέταρτο άλμπουμ του με τίτλο After Hours. Το άλμπουμ περιλάμβανε 14 κομμάτια, συμπεριλαμβανομένων των «Heartless» και «Blinding Lights». Το άλμπουμ έγινε μεγάλη επιτυχία και έγινε το δεύτερο άλμπουμ με τις περισσότερες πωλήσεις το 2020.
Τον Απρίλιο του ίδιου έτους, ανέφερε ότι συνέγραψε και έκανε την εμφάνισή του στο δεύτερο επεισόδιο της σεζόν 17 του American Dad!, με τίτλο «A Starboy Is Born».
Στις αρχές του 2021, ο Weeknd το δεύτερο άλμπουμ του με τα καλύτερα hits με την ονομασία «The Highlights».
Στις 7 Φεβρουαρίου 2021, ήταν η σειρά του The Weeknd να εμφανιστεί στο ημίχρονο του 55ου Super Bowl, διαδεχόμενος την Beyoncé, τη Shakira, τη Lady Gaga, τον Michael Jackson και πολλούς άλλους βραβευμένους καλλιτέχνες. Γίνεται ο πρώτος Καναδός καλλιτέχνης που φιλοξένησε συναυλία Super Bowl.
Το "After Hours Tour" είχε προγραμματιστεί για το 2020. Οι χώροι κατακλύστηκαν από τους θαυμαστές ακόμη και πριν από την κυκλοφορία του After Hours. Τα εισιτήρια εξαντλούνται στη συνέχεια σε λίγες μόνο ώρες. Στη συνέχεια, ο καλλιτέχνης ανακοινώνει μια επιπλέον ημερομηνία στο Παρίσι, επίσης sold-out και μετά μία τρίτη. Τελικά, η περιοδεία αναβλήθηκε για το 2021 λόγω της πανδημίας, ενώ στη συνέχεια μεταφέρθηκε το 2022.
Ανακοίνωσε πέντε ημέρες μετά την αναβολή της συναυλίας στο 2022 ότι ένα εκατομμύριο θέσεις είχαν ήδη πουληθεί.
Τον Ιούνιο, κυκλοφόρησε ένα νέο σινγκλ της Doja Cat, το «You Right», που συμμετείχε και αυτός.
Dawn FM: Σήμερα
Στις 30 Ιουλίου, αφαίρεσε όλο το περιεχόμενό του στο Instagram - αυτό είχε ξανασυμβεί παλαιότερα και οι οπαδοί του ισχυρίστηκαν ότι είναι ένδειξη ότι έρχεται νέο άλμπουμ.
Στις 6 Αυγούστου, κυκλοφόρησε το «Take My Breath» ένα σινγκλ από το μελλοντικό του άλμπουμ.
Στις 4 Οκτωβρίου 2021, κατά τη διάρκεια ενός επεισοδίου του «Memento Mori», ο Tesfaye αποκάλυψε ότι το πέμπτο στούντιο άλμπουμ του ολοκληρώθηκε.
Στις 7 Ιανουαρίου του 2022, κυκλοφόρησε το άλμπουμ με τίτλο Dawn FM. Μετά την κυκλοφορία του, το άλμπουμ έφτασε νούμερο δύο στο Billboard 200 με 148.000 μονάδες, σηματοδοτώντας την όγδοη είσοδο του Τεσφάγιε στην πρώτη δεκάδα και το δεύτερο μη συνεχόμενο άλμπουμ του στο νούμερο δύο. Έσπασε επίσης το ρεκόρ για τις περισσότερες ταυτόχρονες συμμετοχές για άνδρα σολίστ στο Billboard Global 200, με είκοσι τέσσερα τραγούδια στα τσαρτ. Εκτός από το «Take My Breath», το Dawn FM ανέβηκε από τα σινγκλ «Sacrifice» και «Out of Time». Μια έκδοση «alternative world» του άλμπουμ, που περιλαμβάνει δύο ρεμίξ και το κομμάτι "Moth to a Flame", κυκλοφόρησε στις 12 Ιανουαρίου. Στις 26 Φεβρουαρίου, η Tesfaye έκανε πρεμιέρα το The Dawn FM Experience, μια ειδική τηλεοπτική μουσική σε συνεργασία με το Amazon Prime Video. Στις 18 Απριλίου, πρωτοστάτησε στο φεστιβάλ Coachella για δεύτερη φορά.
Προσωπική ζωή
Στις αρχές του 2015 ξεκίνησε να βγαίνει με την Μπέλα Χαντίντ ενώ οι πρώτες τους φωτογραφίες ως ζευγάρι κυκλοφόρησαν τον Απρίλιο της ίδιας χρονιάς, στο φεστιβάλ του Coachella. Αργότερα, εκείνη εμφανίστηκε στο βίντεο-κλιπ του τραγουδιού του «In The Night». Τον Νοέμβριο του 2016, έγινε γνωστός ο χωρισμός τους έπειτα από σχεδόν δύο χρόνια σχέσης.
Τον Ιανουάριο του 2017, ξεκίνησε τη σχέση του με την Σελίνα Γκόμεζ αλλά ύστερα από 10 μήνες, τον Οκτώβριο της ίδιας χρονιάς, χώρισαν.
Τον Μάιο του 2018 κυκλοφόρησαν φωτογραφίες του με την Μπέλα Χαντίντ από το ταξίδι τους στο Παρίσι, γεγονός που επιβεβαίωσε ότι είναι και πάλι ζευγάρι. Τον Αύγουστο του 2019, χώρισαν ξανά.
Βραβεία και υποψηφιότητες
Ο Weeknd έχει κερδίσει πέντε Βραβεία Grammy, οκτώ Billboard Music Awards, δύο American Music Awards, εννέα Juno Awards, και ήταν υποψήφιoς για ένα όσκαρ.
Το 2021, παρόλο που ήταν άκρως αναμενόμενο να λάβει πολλές υποψηφιότητες για το «After Hours», ο Tesfaye αποκλείστηκε από δεν έλαβε υποψηφιότητα για βραβείο Γκράμι. Ο Tesfaye ενοχλήθηκε και επέκρινε την Recording Academy μέσω των κοινωνικών μέσων, υποστηρίζοντας διαφθορά. Οι εικασίες προέκυψαν όταν ανακοινώθηκε η επερχόμενη παράστασή του στο ημίχρονο του Super Bowl LV καθώς και η ασυμφωνία να είναι υποψήφιος ως ποπ μουσική έναντι R&B συνέβαλαν στα σνομπ. Σε απάντηση της διαμάχης, ο προσωρινός πρόεδρος της Ακαδημίας Χάρβεϊ Μέισον Τζούνιορ δήλωσε:
"Κατανοούμε ότι ο Weeknd είναι απογοητευμένος που δεν προτάθηκε. Εγώ ήμουν έκπληκτος και μπορώ να καταλάβω αυτό που αισθάνεται. Η μουσική του φέτος ήταν εξαιρετική και η συνεισφορά του στη μουσική κοινότητα και τον ευρύτερο κόσμο αξίζει τον θαυμασμό όλων. Ήμασταν ενθουσιασμένοι όταν μάθαμε ότι θα έπαιζε στο επερχόμενο Σούπερ Μπόουλ και θα θέλαμε πολύ να τον βάλουμε επίσης στη σκηνή των Γκράμι το προηγούμενο Σαββατοκύριακο. Δυστυχώς, κάθε χρόνο, υπάρχουν λιγότερες υποψηφιότητες από τον αριθμό των άξιων καλλιτεχνών. Αλλά ως το μοναδικό βραβείο μουσικής που ψηφίστηκε από ομοτίμους, θα συνεχίσουμε να αναγνωρίζουμε και να γιορτάζουμε την αριστεία στη μουσική, ενώ θα φωτίζουμε τους πολλούς εκπληκτικούς καλλιτέχνες που αποτελούν την παγκόσμια κοινότητά μας. Για να είμαστε σαφείς, η ψηφοφορία σε όλες τις κατηγορίες τελείωσε πολύ πριν ανακοινωθεί η εμφάνιση του Weeknd στο Super Bowl, οπότε σε καμία περίπτωση δεν θα μπορούσε να επηρεάσει τη διαδικασία υποψηφιότητας. Όλοι οι υποψήφιοι για Grammy αναγνωρίζονται από την ψηφοφορία για την αριστεία τους και τους συγχαίρουμε όλους."
Τον Ιανουάριο του 2021, ο Abel απάντησε λέγοντας ότι τα προηγούμενα βραβεία Grammy δεν έχουν καμία αξία γι 'αυτόν πια. Παρά το γεγονός ότι η Recording Academy ανακοίνωσε την κατάργηση των ιδιωτικών επιτροπών υποψηφιοτήτων, ο Tesfaye είπε ότι προχωρώντας την καριέρα του, θα εμποδίσει τη δισκογραφική του εταιρεία να υποβάλει το έργο του στην The Recording Academy, δηλαδή να προσπαθήσει να βγει υποψήφιος στα Grammy Awards.
Παραπομπές
Κατηγορία:Καναδοί τραγουδιστές Κατηγορία:Τραγουδιστές ποπ Κατηγορία:Καναδοί στιχουργοί Κατηγορία:Μουσικοί παραγωγοί Κατηγορία:Καναδοί αφρικανικής καταγωγής Κατηγορία:Βραβευμένοι με Grammy Κατηγορία:Βραβευμένοι με Brit
Κυπριακή Μπύρα
Η ιστορία της κυπριακής μπύρας ξεκινά γύρω στα τέλη του 1928 με αρχές του 1929 όταν αποπερατώθηκε το πρώτο εργοστάσιο ζυθοποιίας στη Λευκωσία από τον επιχειρηματία Σκουρίδη.
Μπύρα "Α"
Η μπύρα η οποία κατασκευάστηκε από την ζυθοποιία του Α. Β. Σκουρίδη που βρισκόταν στην οδό Αξιοθέας 6 στη Λευκωσία. Κυκλοφόρησε περί τις αρχές του 1929, όπου πιθανολογείται ότι ήταν η πρώτη Κυπριακή μπύρα που κυκλοφόρησε. Διατεθόταν σε κιβώτια των 48 φιάλων στη τιμή των 17 σελινιών, του τότε κυπριακού νομίσματος.
Μπύρα "Θεοδώρα"
Μπύρα η οποία παρασκευάστηκε γύρω στο 1933 σύμφωνα με τα Αγγλικά πρότυπα, από το ίδιο ζυθοποιίο στην οδό Αξιοθέας 6 στην ενορία Χρυσαλινιώτισσα στη Λευκωσία και πωλείτο προς 16 σελίνια το κιβώτιο.
Μπύρα "ΑΕΤΟΣ"
Μπύρα παραγωγής του ομωνύμου εργοστασίου ζυθοποιίας στην Αγλαντζιά η οποία κυκλοφόρησε το 1935. Η μπύρα κυκλοφορούσε μέχρι το 1946 και αργότερα από την "Κυπριακή εταιρεία ζύθου ΑΕΤΟΣ". Εμπνευστής του υπήρξε ο Χρ. Πλατάνης που για το σκοπό αυτό ίδρυσε συνεταιρισμό με την επωνυμία Χρ. Πλατάνης και Σία. Συνέταιροι ήταν ο Χ. Πλατάνης, Ο Στ. Παντζιαρής, ο Γ. Ασπρόφτας, ο Ν. Χριστοφίδης και ο Χαρ. Σταυρίδης. Προς τον σκοπό αυτό ο Χρ. Πλατάνης το 1932 μετέβη στην Αθήνα και επισκέφθηκε το εργοστάσιο της μπύρας ΦΙΞ. Σε ένα από τους συνεταίρους, τον Γεώργιο Ασπρόφτα, έγινε πρόταση να μεταβεί στο Βέλγιο για να ειδικευθεί εκεί στην παραγωγή μπύρας. Όταν ο Γ. Ασπρόφτας επέστρεψε στην Κύπρο το 1935 ήταν ήδη έτοιμο και το εργοστάσιο παραγωγής μπύρας «ΑΕΤΟΣ» στην Αθαλάσσα. Για την εγκατάσταση του εργοστασίου ΑΕΤΟΣ  προτιμήθηκε η Αθαλάσσα γιατί εκεί υπήρχαν πηγές με άφθονο νερό καλής ποιότητας. Το εργοστάσιο αυτό σώζεται μέχρι και σήμερα. Πιο ύστερα, όταν το εργοστάσιο μεταφέρθηκε στη σημερινή βιομηχανία Πλατάνη, παρά την Παιδαγωγική Ακαδημία, χρησιμοποιούσε το νερό της πόλης. Αργότερα ο συνεταιρισμός «Χρ. Πλατάνης & Σία» διαλύθηκε. Ο Χρ. Πλατάνης, ο Νικόλαος Χριστοφίδης και ο Χαράλαμπος Σταυρίδης απεχώρησαν και πώλησαν τις μετοχές που είχαν στον συνεταιρισμό στους άλλους δύο συνεταίρους, τους Σ. Παντζιαρή και Γ. Ασπρόφτα, οι οποίοι και συνέχισαν να κατασκευάζουν τη μπύρα «ΑΕΤΟΣ» μέχρι το 1948, έτος κατά το οποίο διέλυσαν τον συνεταιρισμό τους.
Μπύρα "Λέοντος"
Κυπριακή μπύρα που πρωτοπαράχθηκε το 1937 επίσης στο ζυθοποιείο ΑΕΤΟΣ, αυτή τη φορά στο νέο εργοστάσιο, επίσης στην Αγλαντζιά της Λευκωσίας. Όταν οι Χρ. Πλατάνης, Ν. Χριστοφίδης και Χ. Σταυρίδης, απεχώρησαν απο τον προηγούμενο τους συναιτερισμό, συνέστησαν νέο υπό την επωνυμία «Χρ. Πλατάνης & Σία» και με Γάλλο χημικό ίδρυσαν εργοστάσιο στο οποίο κατασκευαζόταν η μπύρα «ΛΕΟΝΤΟΣ». Το εργοστάσιο αυτό, που κτίστηκε στον Λυκαβηττό (παρά την Παιδαγωγική Ακαδημία), τέθηκε σε λειτουργία το 1939. Το εργοστάσιο έκλεισε για τρία σχεδόν χρόνια (1941-43) και επαναλειτούργησε το 1944. Το νέο εργοστάσιο, που πήρε το όνομα ΛΕΟΝΤΟΣ από την ομώνυμη μπύρα, διευθυνόταν από τον τεχνικό διευθυντή Ιάκωβο Α. Σκουρίδη, ο οποίος ήταν χημικός, και η παραγωγή ανερχόταν σε 12 χιλιάδες λίτρα τον μήνα. Λίγο πριν από το 1948 ο Ν. Χριστοφίδης πώλησε τις μετοχές του. Τις μετοχές του πώλησε το 1956 και ο Χαρ. Σταυρίδης. Έτσι από το 1956 ως μόνος ιδιοκτήτης του εργοστασίου που παρήγε τη μπύρα «ΛΕΟΝΤΟΣ» έμεινε ο Χρ. Πλατάνης. Το 1962, ο κ. Φώτος Φωτιάδης εντάχθηκε στην εταιρεία ως σημαντικός μέτοχος και τα επόμενα χρόνια ανέλαβε πλήρως, εξαγοράζοντας τους αρχικούς μετόχους. Το 1967 υπογράφηκε συμφωνία με την Carlsberg για την παραγωγή της μάρκας στην Κύπρο. Αυτή η εξέλιξη οδήγησε στον τερματισμό της παραγωγής LEON το 1968, μόλις ένα χρόνο πριν από την έναρξη της παρασκευής του Carlsberg. Περίπου 40 χρόνια αργότερα, τον Ιούνιο του 2003, η μπύρα Leon ξεκίνησε εκ νέου, για να παρασκευαστεί τώρα μόνο στις εγκαταστάσεις μιας από τις πιο προηγμένες ζυθοποιίες στον κόσμο. Η μπύρα βασίζεται στην ίδια αρχική συνταγή βύνης που παρασκευάζεται μόνο από βύνη κριθαριού, λυκίσκο και μαγιά και χαρακτηρίζεται από το χρυσό χρώμα του μελιού, το φρουτώδες άρωμά της και την πλούσια, δυνατή γεύση με τις ευχάριστες γεύσεις.
Μπύρα "ΚΕΟ"
Στις αρχές της δεκαετίας του 50, στις 17 Μαΐου 1951, η KEO plc λανσάρει τη μάρκα μπύρας της. Μια τοπικά παραγόμενη μπύρα, που έγινε από τότε η τοπική μπύρα της Κύπρου. Η νέα ζυθοβιομηχανία ξεκίνησε εντυπωσιακά για τα δεδομένα της εποχής, με αρκετή διαφήμιση, ομοιόμορφα αυτοκίνητα διανομής, πρατήρια σ’ ολόκληρη την Κύπρο κ.α. Τα μηχανήματά της ήσαν πιο σύγχρονα και η παραγωγή τους μεγαλύτερη από εκείνη της ζυθοβιομηχανίας Μ. Χρ. Πλατάνης. Από τα πρώτα κιόλας χρόνια η μπύρα ΚΕΟ κατέκτησε σημαντικό μερίδιο της αγοράς, κάπου 60%. Το 10% είχε η μπύρα «ΛΕΟΝΤΟΣ», ενώ το υπόλοιπο 30% καλυπτόταν από διάφορες μάρκες εισαγόμενης μπύρας. Περισσότερο από μισό αιώνα αργότερα, η μπύρα KEO συνδέεται στενά με το νησί όπου τόσο οι ντόπιοι όσο και οι επισκέπτες το δήλωσαν ως το γούστο της Κύπρου. Η μπύρα KEO έχει σχεδιαστεί από τσέχικους ζυθοποιούς με βάση διάσημες τσέχικες παραδοσιακές συνταγές μπύρας, προσαρμοσμένες στις τοπικές κλιματολογικές θερμοκρασίες με μεγάλη έμφαση στην αυστηρή υγιεινή κατά την παραγωγή. Ιδιαίτερη σημασία δίνεται στην απόλυτη υγιεινή, που η μπύρα δεν χρειάζεται παστερίωση. Η ΚΕΟ είναι η μόνη μπύρα που παράγεται στο νησί, η οποία εμφιαλώνεται χωρίς παστερίωση. Αυτή η ίδια συνταγή και διαδικασία παρασκευής ακολουθείται αυστηρά μέχρι σήμερα, διατηρώντας την άριστη ποιότητα της μπύρας KEO.
Μπύρα "Carlsberg" - κυπριακή έκδοση
Η Carlsberg είναι η Νο1 μπύρα που πωλεί στην Κύπρο και μία από τις ταχύτερα αναπτυσσόμενες μάρκες μπύρας παγκοσμίως. Πρόκειται για μπύρα τύπου δανέζικου Pilsner, συνώνυμο με τη διεθνή αθλητική και μουσική χορηγία που είναι δημοφιλές στους τακτικούς και περιστασιακούς πότες μπύρας όλων των ηλικιών. Από το 1969, η Carlsberg παρασκευάζεται και εμφιαλώνεται τοπικά στην Κύπρο από την Photos Photiades Breweries Ltd - περήφανη για το γεγονός ότι κατέχει την πρώτη άδεια παρασκευής που έχει χορηγηθεί από την Carlsberg International εκτός Δανίας. Οι παραδοσιακές, υψηλής ποιότητας φιλοσοφίες παρασκευής που έχουν κάνει την μπύρα Carlsberg ίσως την καλύτερη μπύρα στον κόσμο είναι τόσο σημαντικές σήμερα όσο ήταν πριν από 160 χρόνια, όταν ο Carl Jacobsen παρήγαγε το πρώτο βαρέλι στην Κοπεγχάγη. Μέχρι σήμερα, η διάσημη συνταγή για όλα τα βύνη αποτελείται από απλά βύνη, λυκίσκο και νερό. Η βύνη και ο λυκίσκος προέρχονται ακόμη και επιλέγονται από τη Δανία, για να σχηματίσουν την ουσία του μοναδικού απαλού και δροσιστικού χαρακτήρα της μπύρας.
Μπύρα "Στάουτ"
Μαύρη Κυπριακή μπύρα που κυκλοφορούσε απο το ζυθοποιίο "Λέων" γύρω στη δεκαετία 40-50.
Μπύρα "VITAM"
Κυπριακή μπύρα που κυκλοφόρησε ευρέως στη Λεμεσό.
Μπύρα "Κρήνμολτ" (αγγλ. "Greenmalt")
Ξανθή μπύρα που κυκλοφόρησε απο το ομώνυμο ζυθοποιείο των Σκουρίδη & Χριστοφίδη γύρω στο 1951 υπο τη διέυθυνση του Ιάκωβου Α. Σκουρίδη.
Μπύρα "Ice"
Κυπριακή μπύρα που κυκλοφόρησε απο την εταιρεία Photos Photiades.
Παραπομπές
Κατηγορία:Κυπριακός πολιτισμός
Τόριν Φράνσις
Ο Τόριν Τζαμάλ Φράνσις (γεννήθηκε στις 26 Ιουνίου 1983) είναι Αμερικανός επαγγελματίας καλαθοσφαιριστής της Λα Ούνιον δε Φορμόσα του Αργεντινού Πρωταθλήματος. Έχει ύψος 2,10 μέτρων και παίζει στη θέση του σέντερ. Έχει παίξει επαγγελματικά σε Ελλάδα, Ισραήλ, Γερμανία, Τουρκία, Βέλγιο και Ιταλία.
Κολεγιακή σταδιοδρομία
Ο Φράνσις έπαιξε κολεγιακό μπάσκετ στις Ηνωμένες Πολιτείες στο Πανεπιστήμιο του Νοτρ Νταμ με τους Φάιτινγκ Άιρις του Νοτρ Νταμ.
Επαγγελματική πορεία
Κατά τη διάρκεια της επαγγελματικής πορείας του, ο Φράνσις έπαιξε με τους ιταλικούς συλλόγους Ορλαντίνα Μπάσκετ και Καντού. Έχει επίσης αγωνιστεί με τις ελληνικές ομάδες ΑΕΛ 1964, ΑΕΚ και Πανελλήνιο. Έχει επίσης παίξει με τον ισραηλινό σύλλογο Χάποελ Ιερουσαλήμ και την τουρκική ομάδα Μπόρνοβα Μπελεντίγε.
Υπέγραψε με τον Πανελλήνιο τον Ιανουάριο του 2011.
Τον Ιούλιο του 2011 υπέγραψε διετές συμβόλαιο με την Άλμπα Βερολίνου στη Γερμανία.
Το καλοκαίρι του 2012 υπέγραψε συμβόλαιο με την Αλιάγκα Πέτκιμ.
Στις 26 Νοεμβρίου 2014 υπέγραψε με τη βελγική ομάδα Σπιρού Σαρλερουά.
Τον Νοέμβριο του 2015, υπέγραψε με την αργεντινή ομάδα Λα Ούνιον δε Φορμόσα.
Εξωτερικοί σύνδεσμοι
Κατηγορία:Καλαθοσφαιριστές Σπιρού Σαρλεουά Κατηγορία:Πάουερ φόργουορντ Κατηγορία:Καλαθοσφαιριστές Πανελληνίου Κατηγορία:Καλαθοσφαιριστές Παλλακανέστρο Καντού Κατηγορία:Καλαθοσφαιριστές Ορλαντίνα Μπάσκετ Κατηγορία:Καλαθοσφαιριστές Πρωταθλήματος Ισραήλ Κατηγορία:Καλαθοσφαιριστές Χάποελ Ιερουσαλήμ Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές Εσκισεχίρ Κατηγορία:Σέντερ Κατηγορία:Αμερικανοί καλαθοσφαιριστές Κατηγορία:Καλαθοσφαιριστές Άλμπα Βερολίνου Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Λάρισας
Μητροπολίτης Πέτρας Κορνήλιος
Ο Μητροπολίτης Πέτρας Κορνήλιος (κατά κόσμον Ἐμμανουήλ Ροδουσάκης, Μαγαρικάρι Ηρακλείου, 1936 - Ιερουσαλήμ, 14 Μαΐου 2023) ήταν Έλληνας επίσκοπος του Ελληνορθόδοξου Πατριαρχείου Ιεροσολύμων. Υπήρξε τοποτηρητής του πατριαρχικού θρόνου μετά τον θάνατο του Πατριάρχη Διοδώρου Α΄ από το Δεκέμβριο του 2000 έως τον Αύγουστο του 2001, αλλά και από τις 30 Μαΐου 2005, μετά την καθαίρεση του Πατριάρχη Ειρηναίου Α΄ στις 6 Μαΐου, έως την εκλογή του Πατριάρχη Ιεροσολύμων Θεόφιλου Γ΄ στις 22 Αυγούστου 2005.
Βιογραφία
Γεννήθηκε στις 6 Μαρτίου 1936 στο Μαγαρικάρι Ηρακλείου Κρήτης. Έφτασε στην Ιερουσαλήμ το 1951.
Μετέβη στα Ιεροσόλυμα το 1951. Στις 20 Μαΐου 1958 εκάρη μοναχός. Διάκονος χειροτονήθηκε στις 30 Ιουνίου 1959 και πρεσβύτερος στις 29 Ιουνίου 1964. Αποφοίτησε από τη Ιερά Θεολογική Σχολή της Χάλκης το 1963. Το 1965 έλαβε το οφίκιο του αρχιμανδρίτη. Υπηρέτησε ως Αρχειοφύλακας, Σχολάρχης της Πατριαρχικής Σχολής και Διευθυντής του περιοδικού "Νέα Σιών". Το 1972 κλήθηκε μέλος της Ιεράς Συνόδου. Στις 6 Νοεμβρίου 1976 χειροτονήθηκε Αρχιεπίσκοπος Σεβαστείας. Διετέλεσε Πατριαρχικός Επίτροπος στη Βηθλεέμ και Πρόεδρος της Σχολικής Εφορείας.
Στις 11 Νοεμβρίου 1991 προήχθη σε Μητροπολίτη. Το 1998 εξελέγη Μητροπολίτης στη γεροντική Μητρόπολη Πέτρας. Υπηρέτησε ως τοποτηρητής του θρόνου δύο φορές, από το 2000 έως το 2001, και το 2005, μετά την καθαίρεση του Πατριάρχη Ειρηναίου Α΄ στις 6 Μαΐου, έως την εκλογή του Πατριάρχη Ιεροσολύμων Θεόφιλου Γ΄ στις 22 Αυγούστου 2005.
Απεβίωσε στην Ιερουσαλήμ στις 14 Μαΐου 2023.
Παραπομπές
Κατηγορία:Μητροπολίτες
Μακροφύκη Cystoseira
μικρογραφία|Μορφολογία του Cystoseira barbatula και του Cystoseira leptocarpaΤο γένος Cystoseira C. Agardh περιλαμβάνει αιωνόβια(πολυετή) φύκη και χαρακτηρίζεται από αξιοσημείωτη ταξινομική πολυπλοκότητα και ενδοειδικό πολυμορφισμό, που βασίζεται στη γεωγραφική κατανομή και τις οικολογικές συνθήκες. Για παράδειγμα, το Cystoseira compressa, είναι μακροφύκος με διακλαδωτή μορφή προσαρτημένο στο υπόστρωμα με δίσκο προσάρτησης. Το μέγεθος του θαλλού παρουσιάζει εποχικότητα και κυμαίνεται από 54 mm το Νοέμβριο, έως 448.3 mm το Μάιο και χαρακτηρίζεται ως είδος με μορφολογική πλαστικότητα ως προς το μέγεθος και τη μορφή, σε σχέση με τις περιβαλλοντικές παραμέτρους. Έτσι, ο φαινοτυπικός κύκλος του C. compressa χαρακτηρίζεται από τη διαδοχή δύο κυρίαρχων και καλά διακεκριμένων μορφών: μία χειμερινή με σχήμα ροζέτας με κοντούς, πρωτογενείς κλάδους και μία ανοιξιάτικη με πιο πλούσια και όρθιο φυλλοειδή θαλλό. Τέλος, Η δομή του θαλλού στο γένος Cystoseira αποτελείται από έναν εσωτερικό μυελό, έναν φλοιό και ένα εξωτερικό μεριστόδερμα, το οποίο περιγράφεται ως ομοιόμορφο μεταξύ των ειδών και συνεπώς έχει χρησιμοποιηθεί λίγο για την ταυτοποίηση ειδών.
Οικολογική ομάδα
Είδη του γένους ευδοκιμούν κατά προτίμηση σε ρηχά νερά απάνεμων όρμων και κόλπων και έτσι ανήκουν στην ανώτερη υποπαλιρροιακή ζώνη σκληρού υποστρώματος, αν και υπάρχουν κοινότητές του σε βαθύτερα νερά (κατώτερη υποπαλιρροιακή ζώνη σκληρού υποστρώματος).
Χλωριδικά στοιχεία
Το γένος  Cystoseira C. Agardh είναι ένα τάξο με παγκόσμια κατανομή. Ωστόσο, περίπου το 80% των ειδών εντοπίζονται κατά μήκος της Μεσογείου και στις παρακείμενες ακτές του Ατλαντικού.
Περιβάλλον που αναπτύσσονται
Είδη του γένους όπως το Cystoseira mediterranea βρίσκονται σε ρηχά νερά, σε εκτεθειμένες και αμόλυντες περιοχές, μεταξύ της μέση στάθμης του θαλασσινού νερού και μισού μέτρου βάθους. Ο θαλλός των φυκών μπορεί να εκτίθεται αρκετά στον αέρα, καθώς χαμηλές παλίρροιες κυρίως κατά τη διάρκεια του χειμώνα και στις αρχές της άνοιξης, οδηγούν σε έκθεση στην ατμόσφαιρα για μακρές περιόδους (από 2-3 μέρες έως και 4 εβδομάδες) .Έτσι, καθώς το είδος περιορίζεται αυστηρά στην ανώτερη υποπαλιρροιακή ζώνη, είναι οίκοφυσιολογικά προσαρμοσμένο να αντέχει την αποξήρανση και την υψηλή ηλιακή ακτινοβολία. Σε πειραματικές συνθήκες το Cystoseira mediterranea παρουσιάζει διπλάσια αργό ρυθμό αφυδάτωσης σε σχέση με το Cystoseira zasteroides, το οποίο είναι φύκος βαθύτερων νερών και δεν εκτίθεται στον αέρα υπό φυσικές συνθήκες. Επιπλέον, μετά την κατάδυση στο νερό, το Cystoseira mediterranea μπορεί να ενυδατώνεται ως και στα διπλάσια επίπεδα από αυτά του Cystoseira zasteroides. Σχετικά με την επίδραση της ηλιακής ακτινοβολίας στη φωτοσύνθεση, στο C. mediterranea η φωτοσύνθεση δεν έχει κορεσθεί σε υψηλές τιμές ακτινοβολίας (1600 μmol photon m-2 s-1), σε αντίθεση με τον φωτοσυνθετικό ρυθμό του C. zasteroides o οποίος φτάνει σε μέγιστο μόλις στα 300 μmol photon m-2 s-1. Το C. mediterranea είναι λιγότερο επιρρεπές στην ξηρασία βάσει των φωτοσυνθετικών του αποκρίσεων, σε σχέση με το C. zasteroides. Αυτό γίνεται κατανοητό από το γεγονός ότι ο φωτοσυνθετικός ρυθμός γίνεται μηδενικός σε αφυδατωμένα άτομα C. mediterranea με RWC 18% (σχετικό περιεχόμενο σε νερό), ενώ μηδενίζεται στα άτομα C. zasteroides με ποσοστό RWC 34%. Έτσι λοιπόν, θεωρείται ότι το C. mediterranea παρουσιάζει φωτοσυνθετικά χαρακτηριστικά των προσαρμοσμένα στον ήλιο ειδών.
Βιολογικοί ενδείκτες
Οι κοινότητες της ανώτερης υποπαλιρροιακής ζώνης που ακμάζουν σε βραχώδεις ακτές επηρεάζονται περισσότερο σε σχέση με άλλες βενθικές κοινότητες από αστικά και βιομηχανικά λύματα καθώς τα εσωτερικά νερά και οι ρυπαντές ρέουν στην επιφάνεια της θάλασσας. Κατά συνέπεια, η μελέτη αυτών των κοινοτήτων έχει θεωρηθεί χρήσιμη με σκοπό την ανάλυση μεταβολών στην ποιότητα του νερού. Είδη του γένους Cystoseira κυριαρχούν στις μεσογειακές κοινότητες ανώτερης υποπαλιρροιακής ζώνης και συγκεκριμένα είναι ευαίσθητα σε οποιαδήποτε φυσικό ή ανθρωπογενές στρες [17]. Το Cystoseira mediterranea φαίνεται να είναι πολύ ευαίσθητο στην περιβαλλοντική ποιότητα του νερού, καθώς μειώνεται ή ακόμα και εξαφανίζεται πλήρως με την αύξηση της ρύπανσης. Είναι γεγονός ότι όχι μόνο το C. mediterranea αλλά και τα περισσότερα είδη του γένους Cystoseira δείχνουν συμπτώματα υποχώρησης όταν αυξάνεται η ρύπανση. Έτσι, οι κοινότητες Cystoseira mediterranea αναπτύσσονται σε πρωτόγονα-παρθένα περιβάλλοντα, μακριά από μεγάλες πόλεις,  σε νερά με χαμηλές συγκεντρώσεις θρεπτικών και αντιτίθενται σε κοινότητες πράσινων φυκών, οι οποίες είναι καλοί δείκτες υψηλών θρεπτικών ή υψηλών διαταραχών. Για την εκτίμηση ποιότητας του νερού, οι κοινότητες της ανώτερης υποπαλιρροιακής βραχώδους ζώνης μπορούν να χρησιμοποιηθούν ως δείκτες, ακολουθώντας μια βαθμίδα από υψηλή κατάσταση(πολύ καλή ποιότητα) σε περιοχές με πυκνά δάση Cystoseira, μέχρι την κακή κατάσταση σε περιοχές που κυριαρχεί η Ulva spp. και άλλα πράσινα φύκη. Σε μελέτη που αφορά στις ακτές της Καταλονίας, οι παρατηρούμενες κοινότητες-δείκτες παρουσιάζουν γεωγραφικές διαφορές στην περιβαλλοντική ποιότητα κατά μήκος της Καταλανικής ακτής, με τις χειρότερες περιοχές να βρίσκονται κοντά στη ζώνη της Βαρκελώνης και τις καλύτερες (κοινότητες Cystoseira) να σχετίζονται με περιοχές χαμηλής βιομηχανικής ανάπτυξης και μη εκτενούς αγροτικής δραστηριότητας.
Γεωργία-Βελτίωση φυτών
Οι  Bensidhoum και El-hafid (2021) μελέτησαν την ικανότητα του εκχυλίσματος του φύκους Cystoseira mediterranea να αποκαθιστά την ανάπτυξη του κριθαριού υπό στρες αλατότητας. Έτσι, τα αποτελέσματα της έρευνας έδειξαν ότι ενώ το χλωριούχο νάτριο (NaCl) επηρεάζει σημαντικά την βλάστηση των σπερμάτων των φυτών, το εκχύλισμα από C. mediterranea προώθησε τη βλάστηση των σπερμάτων κριθαριού κάτω από συνθήκες στρες. Επιπλέον, τα εκχυλίσματα C. mediterranea παρουσίασαν σημαντική επίδραση στο περιεχόμενο χλωροφύλλης α, αυξάνοντάς τη στα σπορόφυτα κριθαριού, σε σύγκριση με τη σημαντικά μειωμένη συγκέντρωση χλωροφύλλης που παρατηρείται κάτω από το στρες αλατότητας.
Ιατρική-Φάρμακα
Υπάρχουν μελέτες που ερευνούν αντιμικροβιακές και αντιμυκητιακές ιδιότητες θαλάσσιων φαιοφυκών, μεταξύ άλλων, συμπεριλαμβανομένων των Cystoseira barbata, Cystoseira compressa και Cystoseira mediterranea. Μεσογειακά είδη του γένους Cystoseira βρέθηκε ότι διαθέτουν αντιοξειδωτική δραστηριότητα συναρτήσει  αυτής της β-τοκοφερόλης. Επιπλέον, οι φαινολικές ενώσεις, οι οποίες θεωρούνται ως τα κύρια συστατικά που ευθύνονται για αντιοξειδωτική δραστηριότητα στα θαλάσσια φύκη, ποικίλουν στα διάφορα είδη ως προς το προφίλ και το περιεχόμενό τους. Μεταξύ άλλων καφέ φυκών, το Cystoseira compressa  και το Cystoseira foeniculaceae έχουν μελετηθεί ως προς το περιεχόμενο τους σε φαινολικές ενώσεις, οι οποίες αποτελούν το 4.83% και 2.86% της ξηρής μάζας των φυκών, αντίστοιχα. Συγκεκριμένα, οι αντιοξειδωτικές δραστηριότητες των φυκών Cystoseira βρέθηκε ότι είναι ανάλογες με το περιεχόμενο σε τετρα-πρενυλ-τολυκυνόλες στα εκχυλίσματα. Λαμβάνοντας υπόψη το υψηλό περιεχόμενο των τετρα-πρενυλ-τολυκυνολών και τη δυνητική τους αντιοξειδωτική αποτελεσματικότητα, το γένος Cystoseira μπορεί να παρέχει μια εναλλακτική πηγή φυσικών αντιοξειδωτικών ως τροφή ή και για την βιομηχανία καλλυντικών.
Το φύκος Cystoseira crinitophylla εμφανίζει υψηλή ικανότητα απορρόφησης προς τον χαλκό (Cu(II)), σε σύγκριση με άλλα βιοσυσσωρευτικά που έχουν μελετηθεί στη βιβλιογραφία. Το pH να είναι αυτό που παίζει καθοριστικό ρόλο στην απορρόφηση, υποδηλώνοντας την ανταλλαγή ιόντων.
Το Cystoseira barbata έχει αποδειχτεί ότι αποτελεί πηγή του πολυσακχαρίτη laminarin, με αξιοσημείωτες βιοφαρμακευτικές επιδράσεις. Εκτός από τις αντιοξειδωτικές και αντιβακτηριακές επιδράσεις, αποκαλύπτεται για πρώτη φορά ότι ο laminarin του C. barbata (CBL) ενισχύει σημαντικά in vivo την διαδικασία επούλωσης τραυμάτων. Επιπλέον, το CBL μπορεί επίσης να προλαμβάνει τα ζωντανά κύτταρα έναντι της οξειδωτικής βλάβης που προκαλείται από ελεύθερες ρίζες.
Βιβλιογραφία
Κατηγορία:Μακροφύκη Κατηγορία:Φαιοφύκη